Drie beseer toe honde hulle aanvalFoto: Rescue Care Garrith Jamieson, woordvoerder van Rescue Care-paramedici, het gesê die ambulansdiens is omstreeks 08:00 na die toneel in Philamereweg in Glenwood ontbied. “Volgens omstanders het die mense in die straat verbygestap toe die twee honde by ŉ erf uitgekom en hulle bestorm het,” het Jamieson gesê. “Toe ons by die toneel opgedaag het, is twee van die beseerdes reeds na ŉ nabygeleë hospitaal geneem.” Die derde persoon was steeds op die toneel en is deur paramedici gestabiliseer voordat hy ook na ŉ hospitaal geneem is, het hy gesê. Die polisie is na die toneel ontbied om die voorval te ondersoek.